Book Lounge - April 2008	Search:
Ander Lewens is die nuutste vrystelling van AndrÃ© P. Brink. Die dekblad beskryf die boek as “‘n Roman in drie dele“… ofskoon dit netsowel as drie afsonderlike novella’s gesien sou kon word (Deel 1: Die Blou Deur het dan ook reeds op sy eie verskyn). Hier is daar egter sprake van ˜n roman wat meer is as die som van sy 3 dele: nie net is die hoofkarakters almal kennisse van mekaar nie, maar tematies word daar ook deurgaans eggo’s van elkaar ontlok. Die spil waarom elke storie draai is in werklikheid ˜n eksplorasie van die mens se enkele identiteit. Een van Brink se karakters lees Murakami, en op ˜n manier wat mens aan laasgenoemde herinner, word die hoofkarakter deurgans gekonfronteer met ˜n onverklaarbare en onthemende vreemdheid in sy mees intieme self. Telkens word die karakter dan genoop om sy eie identiteit, lewe en verhoudings opnuut vanuit ˜n nuwe gesigspunt onder die loep te neem. Hierdie is egter nie ˜n swaar boek – eerder is dit ˜n ryke, sensuele, erotiese en soms komiese “wat as?” speletjie wat vermaak en terg soos iets wat altyd net die hoek van mens se oog vang, maar nooit vol vasgekyk en vasgepen kan word nie. CD of the Month